Sepital Nasser

Sepital Nasser (tau mega dikumbai Kompleks Perubat Nasser) nya siti ari sepital ke pemadu besai ba Semenanjung Gaza, Palestin.

Naka 18 Februari 2024, sepital nya enda beoperasyen agi. Maya Perang Israel–Hamas, Sepital Nasser nyadi siti ari sepital aktif kepenudi ba Khan Yunis di selatan Semenanjung Gaza, lalu nyadi siti ari sepital kepenudi beoperasyen ba selampur Gaza. 

 Sejarah 
Maya taun 1957, lebuh Ejip megai kandang menua Semenanjung Gaza, piak bekuasa Ejip ngaga Sepital Nasser ba palan sepital kuarantin enggau penyakit demam ke ditumbuhka perintah Mandat British dalam taun 1940-an. Sepital tu dibuka dalam taun 1960 lalu diberi nama nitihka nama Presiden Ejip maya nya iya nya Gamal Abdel Nasser.

Dalam taun 1972, sepital tu ditutup ketegal pengawa renovasyen ngambika sepital tu ulih ngangkatka kapasiti iya dua kali lipat ari 112 katil. Sepital tu dibuka baru maya bulan Februari 1974. Kena bulan Disember 1984, piak bekuasa Israel nutup opis ortopedik ketegal pengamah lalu mindahka aktiviti iya ngagai Sepital Al-Shifa.

 Perang Israel-Hamas 
Sepital nya kala ditimbak mayuh kali sepemanjai perang tu nyadi. Media entarabansa ngeripotka pasal pemati siku nembiak ke beumur 13 taun, Donia Abu Mohsen, ti likun ari serang udara Israel sebedau tu ke udah munuh semua sebilik iya. Nitihka penerang ari siku tebusan Israel ke udah dilepaska pengudah kala ditan dia, sepital nya dikena Hamas ngelamun tebusan ke ditabanka maya serang 7 Oktober ngagai Israel.

Ba pun taun 2024, lebuh sedadu Israel mansang, pengawa ngebom ngelingi sepital nya majak balat, lalu ngujungka pengirau ati sepital nya ditutup. Nitihka ripot ari The Guardian kena 19 Januari 2024, perang udah datai dalam kandang beberapa meter ari Sepital Nasser, ke digambarka nyadi sepital pemadu besai ke mengkang begawa ba Gaza: “Sepital tu udah nerima beratus iku pesakit ke bakal ninting hari kenyau ari perang nya ngalih ke selatan bulan nyin kemari. Bisi nangi sepital tu tau dipejal tutup ketegal pengawa ngebom Israel enggau perintah mindah kin kitu. IDF madahka sida ngembuan penerang ke tau dipechaya madahka raban militan Hamas belalai ba sepital nya, sekeda ngaga diri nyadi staf perubat, lalu tebusan Israel tauka bangkai tebusan Israel ditan dia. Soldadu Israel tama ngagai sepital nya kena 15 Februari 2024. Lima iku pesakit parai sepengudah soldadu Israel mutuska karan ngagai sepital nya maya pengawa nyerungkai sepital nya. Kena 18 Februari, Gerempung Pengerai Sedunya madahka sepital nya enda ulih agi meri servis ngagai pesakit, lalu sepital nya enda befungsyen agi.  Tedros Adhanom Ghebreyesus madahka sepital nya enda ulih terus beoperasyen ketegal pengawa ngepung enggau nyerungkai Israel. 

Naka 23 Februari 2024, sepital nya nadai agi pemakai tauka ai sereta nadai oksigen ungkup pesakit. Opis Menteri Pengerai Gaza ngaitka tiga belas kes pemati pesakit ketegal nadai karan enggau oksigen ba sepital nya. Dalam bulan Julai 2024, Javid Abdelmoneim, siku lutur enggau Médecins Sans Frontières, ngeripotka gaya pendiau ba Sepital Nasser, madahka, "Aku udah gawa ba penusah bebadi nyawa bebala mayuh di serata dunya lalu bau darah sama ba dini-dini alai nuan. Tang ditu ba Gaza, amat balat penusah nya." Dalam sebengkah randau, Abdelmoneim madahka staf sepital dipinta ngemeratka pengawa bebuntas enggau lengkas.  Kena bulan Julai 2024, Doktor Nadai Garis Entara Menua sekali agi ngelalau Sepital Nasser bisi risiko lebuh perang nyau semak.. In July 2024, Doctors Without Borders again warned the Nasser Hospital was at risk as fighting approached.

 Pendam bebala mayuh 
Ba ujung bulan April, siti pendam bebala mayuh ke ngundan urung 300 bangkai ditemu berindik ari penarit diri bala sedadu Israel pun bulan tu tadi, nitihka penerang ari pengereja pengawa pengenan rama Gaza. Bekaul enggau ripot bulan April 2024 pasal pendam bebala mayuh, IDF udah madahka sebarang “dawa ti madahka IDF nguburka bangkai orang Palestin nya nadai pelasar sereta nadai temu pemendar.” IDF madah ngagai CNN, maya operasyen sida “ba kandang endur Sepital Nasser, nitihka pengawa ngiga tebusan enggau orang ke lenyau, bangkai ke dikubur orang Palestin ba kandang endur Sepital Nasser udah diperesa.” Sida madahka agi “Bangkai ti diperesa, ti ukai enggi tebusan Israel, dipulaika ngagai endur sida.

 Peda mega 

 Rintai sepital ba Palestin

 Penyanding